CELEX: 32010R0372
Language: el
Date: 2010-04-30 00:00:00
Title: Κανονισμός (ΕΕ) αριθ. 372/2010 της Επιτροπής, της 30ής Απριλίου 2010 , για την 126η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

1.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/22
            
         ΚΑΝΟΝΙΣΜΌΣ (ΕΕ) αριθ. 372/2010 ΤΗΣ ΕΠΙΤΡΟΠΉΣ
   της 30ής Απριλίου 2010
   για την 126η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1 (2),
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και άλλων οικονομικών πόρων βάσει του εν λόγω κανονισμού.
            
         
               (2)
            
            
               Στις 22 Απριλίου 2010, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει δύο φυσικά πρόσωπα στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων και να διαγράψει ένα φυσικό πρόσωπο από τον κατάλογο.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να επικαιροποιηθεί ανάλογα.
            
         
               (4)
            
            
               Ο παρών κανονισμός θα πρέπει να τεθεί σε ισχύ πάραυτα, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Απριλίου 2010.
      
         
            Για την Επιτροπή,
         
         
            εξ ονόματος του Προέδρου,
         
         João VALE DE ALMEIDA
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 139 της 29.5.2002, σ. 9.
   
      (2)  Το άρθρο 7α προστέθηκε με τον κανονισμό (ΕΕ) αριθ. 1286/2009 του Συμβουλίου (ΕΕ L 346 της 23.12.2009, σ. 42).
   
      ΠΑΡΑΡΤΗΜΑ
      Το Παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      
                  1)
               
               
                  Οι ακόλουθες καταχωρίσεις προστίθενται στον τίτλο «Φυσικά πρόσωπα»:
                  
                              α)
                           
                           
                              «Mohamed Belkalem [επίσης γνωστός ως α) Abdelali Abou Dher, β) El Harrachi]. Ημερομηνία γέννησης: 19.12.1969. Τόπος γέννησης: Hussein Dey, Αλγέρι, Αλγερία. Ιθαγένεια: Αλγερίνος. Άλλες πληροφορίες: α) Πιστεύεται ότι ευρίσκεται στο Μάλι, β) όνομα πατρός: Ali Belkalem, όνομα μητρός: Fatma Saadoudi· γ) Μέλος της Οργάνωσης Αλ Κάιντα για το ισλαμικό Μαγκρέμπ. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 22.4.2010.»
                           
                        
                              β)
                           
                           
                              «Tayeb Nail [επίσης γνωστός ως α) Djaafar Abou Mohamed, β) Abou Mouhadjir, γ) Mohamed Ould Ahmed Ould Ali]. Ημερομηνία γέννησης: α) περίπου το 1972, β) 1976 (Mohamed Ould Ahmed Ould Al). Τόπος γέννησης: Faidh El Batma, Djelfa, Αλγερία. Ιθαγένεια: Αλγερίνος. Άλλες πληροφορίες: α) Πιστεύεται ότι ευρίσκεται στο Μάλι, β) όνομα πατρός: Benazouz Nail, όνομα μητρός: Belkheiri Oum El Kheir· γ) Μέλος της Οργάνωσης Αλ Κάιντα στο ισλαμικό Μαγκρέμπ. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 22.4.2010.»
                           
                        
            
                  2)
               
               
                  Η ακόλουθη καταχώριση διαγράφεται από τον κατάλογο με τίτλο «Φυσικά πρόσωπα»:
                  «Ahmed Said Zaki Khedr [επίσης γνωστός ως α) Ahmed Said Al Kader, β) Abdul Rehman Khadr Al-Kanadi, γ) Shaikh Said Abdul Rehman, δ) Al-Kanadi, Abu Abd Al-Rahman]. Ημερομηνία γέννησης: 1.3.1948. Τόπος γέννησης: Κάιρο, Αίγυπτος. Υπηκοότητα: καναδική. Άλλες πληροφορίες: Σύμφωνα με πληροφορίες απεβίωσε τον Οκτώβριο του 2003.»